
   P.L.x537/2013
Biroul Permanent

al

Camerei  Deputaţilor

Vă înaintăm alăturat RAPORTUL comun asupra proiectului de Lege pentru aderarea României la Protocolul din 2012 la Convenţia de la Atena din 1974 privind transportul pe mare al pasagerilor şi al bagajelor lor, semnat la Londra la 1 noiembrie 2002, transmis cu P.L.x 537/2013 din 2 decembrie 2013.

În raport de obiectul şi conţinutul său, proiectul de lege face parte din categoria legilor organice.

	VICEPREŞEDINTE,

                Nicolae Ciprian NICA

	PREŞEDINTE,

Iulian IANCU

Comisia juridică, de                                                     Comisia pentru industrii
disciplină şi imunităţi                                                              şi servicii

Bucureşti, 17.12.2013                                                      Bucureşti, 17.12.2013
    Nr. 4c-11/1414                                                                Nr. 4c-3/512/2013
PL-x 537/2013
RAPORT   COMUN

asupra proiectului de Lege pentru aderarea României la Protocolul din 2012 la Convenţia de la Atena din 1974 privind transportul pe mare al pasagerilor şi al bagajelor lor, semnat la Londra la 1 noiembrie 2002
În conformitate cu prevederile art.95 şi 115 din Regulamentul Camerei Deputaţilor, republicat, Comisia juridică, de disciplină şi imunităţi şi Comisia pentru industrii şi servicii au fost sesizate, spre dezbatere, în fond, în procedură de urgenţă, cu proiectul de Lege pentru aderarea României la Protocolul din 2012 la Convenţia de la Atena din 1974 privind transportul pe mare al pasagerilor şi al bagajelor lor, semnat la Londra la 1 noiembrie 2002, transmis cu P.L.x 537/2013 din 2 decembrie 2013 şi înregistrat la Comisia juridică, de disciplină şi imunităţi cu adresa nr.4c-11/1414 din 2 decembrie 2013, respectiv înregistrat la comisie sub nr.4c-3/512/2013 din 2 decembrie 2013.
Potrivit dispoziţiilor art.75 alin.(1) din Constituţia României, republicată, Camera decizională pentru aceast proiect de lege este Senatul, Camera Deputaţilor fiind prima cameră sesizată.

Proiectul de lege a fost avizat favorabil de Consiliul Legislativ, cu adresa nr.1226 din 4 noiembrie 2013.

Proiectul de lege a fost avizat favorabil de Comisia pentri politică externă, cu avizul nr.4c-13/76 din 11 decembrie 2013.

Proiectul de lege are ca obiect de reglementare aderarea României la Protocolul din 2012 la Convenţia de la Atena din 1974 privind transportul pe mare al pasagerilor şi al bagajelor lor, semnat la Londra la 1 noiembrie 2002. Protocolul reprezintă o înţelegere internaţională, care intră sub incidenţa prevederilor Legii nr.590/2003 privind tratatele.

În urma aderării României la Protocolul din 2002 la Convenţia de la Atena din 1974, statul român va avea următoarele drepturi şi obligaţii: să stabilească condiţiile de emitere şi de valabilitate a certificatului de asigurare; să emită fiecărei nave înmatriculate pe teritoriul său un certificat de asigurare, prin autoritatea competentă; să accepte certificatele emise sau vizate de către alte state părţi la convenţie; să interzică navelor sub pavilion român să opereze, dacă nu au certificatul de asigurare valabil; să se asigure că fiecare navă care transport mai mult de 12 pasageri, care intră/iese din porturile româneşti, are certificatul de asigurare valabil; să se asigure de faptul că răspunderea transportatorului nu depăşeşte limitele prevăzute de convenţie; să recunoască hotărârile pronunţate de instanţele competente din alte state părţi la convenţie şi să execute hotărârile recunoscute.
În conformitate cu prevederile art.61 şi 63 din Regulamentul Camerei Deputaţilor, republicat, membrii Comisiei juridice şi cei ai Comisiei pentru industrii şi servicii au examinat proiectul de lege în şedinţa din 16 decembrie 2013.

La lucrările Comisiei pentru industrii şi servicii a participat, în calitate de invitat, din partea Ministerului Transporturilor, domnul director Viorel Olea.

În urma examinării proiectului de lege şi a opiniilor exprimate de către membrii celor două comisii, s-a hotărât, cu unanimitate de voturi, adoptarea proiectului de Lege pentru aderarea României la Protocolul din 2012 la Convenţia de la Atena din 1974 privind transportul pe mare al pasagerilor şi al bagajelor lor, semnat la Londra la 1 noiembrie 2002, în forma prezentată de iniţiator.

Din numărul total de 27 membri ai Comisiei juridice, de disciplină şi imunităţi au participat la dezbateri 21 deputaţi.

Din numărul total de 34 membri ai Comisiei pentru industrii şi servicii au participat la dezbateri 29 deputaţi.

În raport cu obiectul şi conţinutul său, proiectul de lege face parte din categoria legilor organice. 

VICEPREŞEDINTE ,                                         PREŞEDINTE,

                Nicolae Ciprian NICA                                    Iulian IANCU
                        SECRETAR,                                              SECRETAR,

          Theodor-Cătălin NICOLESCU                            Istvan ANTAL  
Consilier parlamentar, Florica Manole  





            Consilier parlamentar Ioan Bivolaru                           






                                                   Consultant parlamentar, Monica Tudor

